Марко Ганчев
Авто-мат

chitanka.info

Когато те измъчва жажда

до автомат за лимонада,

тупни го, ако той заяжда

и край на цялата досада.

        Човек като го блъсне,

        човек като го друсне,

        все нещо ще му ръсне,

        все нещо ще му пусне.

И телефона щом заяжда

и на заето все писука,

веднага спира да досажда,

ако раздрусаш го с юмрука.

        Да видиш как набърже,

        човек като го блъсне,

        не само ще го свърже,

        но няма да прекъсне.

И виждаш как полека-лека

сами наместват се нещата:

поавтоматчи се човека,

очовечи се автомата…

1978

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.